Talle noodoproepe in Jhb | Maroela Media
Die Johannesburgse nooddienste het van Woensdagaand tot Donderdag in die vroeë oggendure meer as 150 noodoproepe ontvang.
Robert Mulaudzi, woordvoerder van die nooddienste, het gesê nagenoeg 70% van die oproepe was om aanrandings te rapporteer. Volgens Mulaudzi het hulle ook talle oproepe ontvang oor motorongelukke sowel as vuurwerkverwante ongelukke.
"In Soweto het ons 'n voorval in Meadowlands gehad waar 'n vrou in haar 40's beseer is toe vuurwerke in haar gesig ontplof het toe sy dit probeer aansteek het." Volgens Mulaudzi is 'n man van Soweto ook beseer nadat vuurwerke in sy hand ontplof het. Albei is na 'n hospitaal geneem vir behandeling.
In Hillbrow is daar sewe sake van aanranding gerapporteer en 'n man het van 'n gebou se 12de verdieping gespring. "Hy leef. Ons weet nie hoekom hy gespring het nie," het Mulaudzi gesê.
Erica · 4 jaar gelede
Ek wil baie graag weet wat gaan die media , die DBV en al die ander instansies doen. Om die wet op vuur werkke toe te pas in Suid -Afrika. En dat dit veban word. Hoeveel voorvalle is aan gemeld van beserings van mense honde wat kinders gebyt het. Wanneer gaan die Ministers se oe oop gaan. Hoeveel duisende rande is die lug in geskiet. En hoeveel mense het sonder kos n dak oor hulle koppe gaan slaap. Hoeveel honde loop in die straat vandag wat nie weet waar heen om te gaan nie. VERBAN VUURWERKE IN ONS LAND. DANKIE